***Bosna i Hercegovina***

#  *Federacija Bosne i Hercegovine*

 ***Tuzlanski kanton***

 *OPĆINA Doboj Istok*

 *OPĆINSKO VIJEĆE*

*Broj: 02-04-599/22*

*Datum, 31.03.2022. godine*

 *Na osnovu člana 2.12. stav 5. Izbornog zakona Bosne i Hercegovine („Službeni glasnik BiH” broj: 23/01, 7/02, 9/02, 20/02, 25/02, 14/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 i 41/21), člana 7. Uputstva o utvrđivanju kvalifikacija, broja, imenovanju i razrješenju i obuci članova izborne komisije osnovne izborne jedinice u Bosni i Hercegovini („Službeni glasnik BiH” , broj: 67/21, 73/21 i 13/22) i člana 1. Odluke o objavljivanju ponovnog javnog oglasa za imenovanje člana Općinske izborne komisije Doboj Istok, broj: 02-04-598/22 od 31.03.2022.godine, Općinsko vijeće općine Doboj Istok, objavljuje*

# ***PONOVNI JAVNI OGLAS***

***za imenovanje člana Općinske izborne komisije Doboj Istok***

#### *OPĆI USLOV*

 *Članovi Općinske izborne komisije su lica sa pravom glasa, (član 2.2 Izbornog zakona Bosne i Hercegovine).*

*Član općinske izborne komisije po članu 2.12.stav 4. Izbornog zakona BiH može biti predsjednik ili sudija redovnog suda, sekretar općinskog vijeća, lica profesionalno zaposlena u općinskim organima uprave i druga lica, ako ispunjavaju uslove određene članom 2.2 Izbornog zakona, a nemaju smetnji iz člana 2.3 Izbornog zakona*

***POSEBNI USLOVI***

 *Shodno odredbama Uputstva o utvrđivanju kvalifikacija, broja, imenovanju i razrješenju i obuci članova izborne komisije osnovne izborne jedinice u Bosni i Hercegovini („Službeni glasnik BiH”, broj: 67/21, 73/21 i 13/22), član Komisije mora ispunjavati i posebne uslove:*

*Prema članu 2. Uputstva*

1. *da ima prebivalište u Općini Doboj Istok,*
2. *da ima završen fakultet, odnosno VII/1 stepen stručne spreme ili završen fakultet Bolonjskog sistema studiranja sa najmanje 180ETCS i*
3. *da posjeduje iskustvo u provođenju izbora.*

 *Pod iskustvom u provedbi izbora podrazumijeva se:*

*a) članstvo u izbornoj komisiji i*

*b) članstvo u biračkom odboru na izborima obuhvaćenim Izbornim zakonom BiH.*

***Uslovi iz člana 2.3. Izbornog zakona BiH:***

*Za člana izborne komisije ili biračkog odbora ne može biti imenovano lice:*

1. *koje se ne može kandidirati u smislu odredbi članova* ***1.6, 1.7 i 1.7a*** *Izbornog zakona;*
2. *koje je član najvišeg izvršno-političkog organa političke stranke ili koalicije*

 *(predsjednik, potpredsjednik, generalni sekretar ili član izvršnog odbora ili glavnog odbora);*

1. *koje je nosilac izabranog mandata ili je član izvršnog organa vlasti, osim u slučajevima*

 *predviđenim članom 2.12 stav (4) Izbornog zakona;*

1. *koje je kandidat za izbore za bilo koji nivo vlasti; i*
2. *kojem je izrečena kazna za radnju koja predstavlja težu povredu izbornih zakona ili propisa*

 *za koju je lično odgovorno, u posljednje četiri godine, računajući od dana pravosnažnosti odluke.*

*Centralna izborna komisija BiH odlučit će da li težina povrede ili lična odgovornost u smislu*

*tačke 5. čine lice nepodobnim da bude član izborne komisije.*

*Uslovi iz člana 2.14 Izbornog zakona BiH:*

*Sastav izborne komisije je multietničan, tako da odražava zastupljenost konstitutivnih naroda, uključujući i ostale, u općini Doboj Istok, vodeći računa o posljednjem popisu stanovništva provedenom na državnom nivou. Sastav izborne komisije će, odražavati odgovarajuću zastupljenost spolova.*

***OPŠTI PODACI***

 *Općinska izborna komisija je nadležna za provedbu izbora na području općine Doboj Istok.*

 *Članove Općinske izborne komisije imenuje Općinsko vijeće Doboj Istok uz saglasnost Centralne izborne komisije.*

 *Mandat članova Općinske izborne komisije je sedam (7) godina.*

 *Općinsko vijeće imenuje konkursnu komisiju čiji je zadatak da provode postupak po ponovnom javnom oglasu u skladu sa odredbama Uputstva o utvrđivanju kvalifikacija, broja, imenovanju i razrješenju i obuci članova izborne komisije osnovne izborne jedinice u Bosni i Hercegovini.*

 *Prijava na Ponovni javni oglas se podnosi u roku od osam dana od dana objavljivanja u dnevnom listu „Oslobođenje“ i na web stranici Općine (*[*www.opcinadobojistok.ba*](http://www.opcinadobojistok.ba)*).*

*Prijave kandidata na ponovni javni oglas treba da sadrži :*

*- prijavni obrazac sa kontakt podacima podnosioca prijave, listu dostavljenih dokumenata i svojeručni potpis podnosioca prijave i*

*- dokumente koje dokazuju ispunjavanje uslova iz ponovnog javnog oglasa (dokaz o stručnoj spremi, dokaz o izbornom iskustvu, dokaz o naučnom zvanju ili položenom pravosudnom ispitu ili nosiocu pravosudne funkcije ili prisustvu obukama u organizaciji Centralne izborne komisije, Obrazac PBA- 3 potvrda o prebivalištu ne starija od 3 mjeseca, izjavu o nacionalnom izjašnjavanjusa posljednjeg popisa stanovništva u Bosni i Hercegovini, svojeručno potpisanu i ovjerenu kod nadležnog organa,izjavu imenovanog člana izborne komisije da nije obuhvaćen odredbama člana 2.3 Izbornog zakona BiH (Prilog 5 Uputstva), svojeručno potpisanu i ovjerenu od strane nadležnog organa).*

 *Prijave se dostavljaju lično ili putem pošte preporučeno sa naznakom “PRIJAVA NA PONOVNI JAVNI OGLAS za člana OIK”, na adresu: Općina Doboj Istok - Općinsko vijeće, Klokotnica.*

 *Neblagovremene i nepotpune prijave neće se razmatrati.*

 *PREDSJEDAVAJUĆI*

*OPĆINSKOG VIJEĆA*

 *Selmin Karić*